Saka Nan Sepi

Saka Nan Sepi ialah sebuah filem komedi seram Malaysia 2020 arahan bersama Razaisyam Rashid dan Azri Azman dengan skrip ditulis oleh Razaisyam Rashid, Fatimah Ruzaimi, Azri Azman dan Aloy Paradoks terbitan Astro Shaw dengan kerjasama Alpha 47 Films. Ia dibintangi oleh Han Zalini, Namron, Sherry Alhadad, Mimi Lana, Syafiq Kyle dan ramai lagi. Filem ini ditayangkan pada 10 Disember 2020 di Astro First.

Sinopsis
Keluarga Othman (Namron) luangkan masa dengan berkhemah di dalam hutan. Tiba-tiba anaknya Rozi (Mimi Lana) telah dirasuk. Mereka terus mambawa Rozi berjumpa bomoh Tok Kassim (Hushairy Hussein) untuk berubat. Saka tersebut tertarik dengan Rozi dan memilih untuk tinggal dengan keluarga Othman. 

Apabila pulang ke rumah, Othman, Zaiton (Sherry Alhadad), Sufian (Syafiq Kyle) dan Rozi mula nampak kelibat Saka tersebut dan mereka hidup dalam ketakutan. Sekaligus menyebabkan mereka berempat sentiasa duduk bersama tidak kira ketika makan, tidur serta melakukan aktiviti. Ketakutan mereka hilang apabila melihatkan Saka itu takut kucing tetapi bersifat lemah lembut dan rajin membantu. Apabila keluarga Othman boleh menerima Saka itu dan memberi nama Girlboy, Tok Kassim kembali untuk mencuri Girlboy.

Pelakon
 Han Zalini sebagai Saka/Girlboy
 Namron sebagai Othman
 Sherry Alhadad sebagai Zaiton
 Mimi Lana sebagai Rozi
 Syafiq Kyle sebagai Sufian
 Hushairy Hussein sebagai Tok Kassim
 Wan Zulkarnain sebagai Tik
 Saiful Arzuan sebagai Tok
 Fadhli Masoot sebagai Razak
 Tuan Faisal Azmy Tuan Kob sebagai Ustaz
 Ken Ridzuan sebagai Doktor
 Aiman Khairul Adabi sebagai Saka Sado

Penerbitan dan keluaran

Rujukan

Pautan luar